Jobo 40 | Beibele Inthaneteng | Phetolelo ya Lefase le Lefsa
40 Jehofa a araba Jobo a re: 2 “Na go ka ba le moswayadiphošo yo a phenkgišanago le Ramatlaohle?+Anke yo a solago Modimo yena a arabe.”+ 3 Jobo a araba Jehofa a re: 4 “Bona! Nna ga ke selo.+Ke tla go fetola ka re’ng? Ke itshwere molomong.+ 5 Ke boletše gatee gomme nka se arabe;Le labobedi nka se oketše ka selo.” 6 Jehofa a araba Jobo a le ledimong+ a re: 7 “Hle itokiše* go etša monnatia;+Ke tla go botšiša, wena o ntsebiše.+ 8 A o ka fetoša toka ya ka lefeela?A o ka re ke yo kgopo e le gore wena o be yo a nepilego?+ 9 Goba na o na le letsogo le le etšago la Modimo wa therešo,+Le gona na o ka dira gore medumo e dume ka lentšu le le etšago la gagwe?+ 10 Gona hle tšhepha ka bogolo+ le bophagamo;+O ikapeše seriti+ le letago.+ 11 Anke go elele pefelo e šoro ya bogale bja gago,+O bone yo mongwe le yo mongwe yo a ikgogomošago gomme o mo kokobetše. 12 Bona yo mongwe le yo mongwe yo a ikgogomošago, o mo kokobetše,+Gomme o gatakele ba kgopo gona moo ba lego gona. 13 Ba khutiše ka moka leroleng,+Ba tlemelele lefelong leo le utegilego, 14 Nna ena ke tla go reta,Gobane seatla sa gago sa le letona se ka go phološa. 15 Bjale še kubu* yeo ke e dirilego go etša ge le wena ke go dirile.E ja bjang bjo botala+ go etša poo. 16 Bjale šea matla a yona a mathekeng a yona,Matla a yona a magolo+ a mešifeng ya mpa ya yona. 17 E kobela mosela wa yona fase go etša sehlare sa motsedara;Mešifa ya dirope tša yona e logagane. 18 Marapo a yona ke diphaephe tša koporo;Marapo a yona a tiilego a etša mapara a tšhipi e tiilego. 19 Ke mathomo a ditsela tša Modimo;Modiri+ wa yona a ka e batamela ka tšhoša ya gagwe. 20 Gobane dithaba tšona di e medišetša tša go ja,+Gomme ge e le dibata ka moka tša naga di bapalela moo. 21 E robala ka tlase ga dihlare tša mešibihla,Mafelong a utamego a mahlaka+ le mohlakeng.+ 22 Mešibihla e dula e e širile ka meriti ya yona;Mepopoliri ya meeding ya mafula e e dikologile. 23 Ge e ba noka e galefa, yona ga e tšhoge.E a ikholofela, le ge Noka ya Jorodane+ e ka e hlatšetša ka ganong. 24 Na go na le yo a ka e swarago e lebeletše?Na go na le yo a ka e phulago dinko ka dikgwega?
^ Ka Seheberu ke “Behemothe.”